A Val de Ricot (en murcián Val e Ricote y en castellán Valle de Ricote), tambien conoixita como Valle Morisco, ye una comarca historica d'o Reino de Murcia, situata a lo norte d'a provincia de Murcia y en a compleganza meya d'o río Segura. A chicota ciudat d'Archena ye a capital d'a comarca y seu d'un important balneyario. Estió un d'os puestos más poblatos de moriagos dica la suya expulsión en o sieglo XVI. Os moriagos de Val de Ricot no fuoron forachitatos en 1609 como os atros d'a peninsula y fuoron forachitatos dimpués d'un decreto d'o 19 d'octubre de 1613. Fuoron deportatos a lo País Valencián, Alcheria y más que más a Italia.